

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD ZLATAR**

**Gradsko vijeće**

KLASA: 245-01/25-01/02

URBROJ: 2140-07-01-25-3

Zlatar, \_\_.\_\_.2025.

Temeljem članka 13. stavak 8. Zakona o zaštiti od požara („Narodne novine“ broj 92/10, 114/22) i članka 27. Statuta Grada Zlatara („Službeni glasnik Krapinsko-zagorske županije“, broj 36A/13, 9/18, 9/20, 17A/21), Gradsko vijeće Grada Zlatara na svojoj \_\_. sjednici, održanoj \_\_.\_\_. 2025. godine, donosi

**IZVJEŠĆE**

**o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Zlatara za 2024. godinu**

# UVOD

Zaštita od požara uređena je Zakonom o zaštiti od požara ("Narodne novine", broj 92/10, 114/22) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju MUP-a i nadležne vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# PLANSKI DOKUMENTI U PODRUČJU ZAŠTITE OD POŽARA

Dokumenti zaštite od požara Grada Zlatara kojima se uređuju organizacija i mjere zaštite od požara su Procjena ugroženosti od požara i tehnološke eksplozije za Grad Zlatar i Plan zaštite od požara za Grad Zlatar.

Gradsko vijeće Grada Zlatara je na svojoj 13. sjednici održanoj dana 19. rujna 2022. godine, donijelo Odluku o donošenju Procjene ugroženosti od požara i tehnološke eksplozije za Grad Zlatar i Plana zaštite od požara za Grad Zlatar („Službeni glasnik Krapinsko-zagorske županije“, broj 43/22). Ministarstvo unutarnjih poslova, Ravnateljstvo civilne zaštite, Područni ured civilne zaštite Varaždin, Služba civilne zaštite Krapina, Odjel inspekcije dalo je Mišljenje (KLASA: 245-02/22-11/295; URBROJ: 511-01- 394-22-2, od dana 07.srpnja 2022. godine) da su Procjena i Plan izrađeni sukladno Pravilniku o izradi procjene ugroženosti od požara i tehnološke eksplozije („Narodne novine“, broj 35/94, 110/05 , 28/10) i Pravilniku o planu zaštite od požara („Narodne novine“, broj 51/12).

Gradsko vijeće Grada Zlatara je na svojoj 22. sjednici održanoj dana 28. veljače 2024. godine, donijelo Godišnji provedbeni plan unaprjeđenja zaštite od požara za područje Grada Zlatara za 2024. godinu („Službeni glasnik Krapinsko-zagorske županije“, broj 7/24).

Od ostalih dokumenata iz područja zaštite od požara u 2024. godini za područje Grada Zlatara usvojeni su sljedeći:

* Izvješće o stanju zaštite od požara i stanju provedbe Godišnjeg provedbenog plana unapređenja zaštite od požara za područje Grada Zlatara za 2023. godinu

# ORGANIZACIJA VATROGASTVA

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Prema Zakonu o vatrogastvu („Narodne novine“, broj 125/19, 114/22), na području Grada Zlatara neposrednu vatrogasnu djelatnost provodi Vatrogasna zajednica Grada Zlatara koju čine sljedeća dobrovoljna vatrogasna društva: DVD Zlatar kao središnje društvo, DVD Belec i DVD Donja Batina.

* + 1. **DVD Zlatar**

DVD Zlatar raspolaže s 25 dobrovoljnih članova.

Za sudjelovanje u velikim nesrećama i katastrofama, DVD Zlatar raspolaže sa sljedećom materijalno-tehničkom opremom:

* navalno vozilo Mercedes Atego 1530 AF 4X4 (2700 l vode, 200 l pjenila, pumpa RUBERG 3500/10, kabina 2+1),
* navalno vozilo Steyr 13S21 (3000 l vode, pumpa Rosenbauer 24/10, kabina 6+1),
* kombi vozilo Ford Transit,

OPREMA U SKLADIŠTU:

* zaštitna interventna odijela (hlače + jakna, čizme s čeličnom kapicom, rukavice, kaciga, vatrogasni opasač) – 25 kom,
* zaštitna odjela za gašenje šumskih požara – 10 kom,
* prijenosna motorna pumpa Rosenbauer – 2 kom,
* potopna pumpa – 3 kom,
* nepropusni kombinezon s čizmama (neopren) – 5 kom,
* agregat – 2 kom,
* ljestve sastavljače, kukače i rastegače sve aluminijske – sve po komada 1,
* motorna pila – 2 kom.

Oprema koja se planira nabaviti u 2025. godini:

* vatrogasni kamion “autocisterna” s opremom po Pravilniku o minimumu tehničke opreme i sredstava vatrogasnih postrojbi,
* interventna zaštitna oprema za strukturne požare (hlače, jakne, rukavice, kaciga, čizme s čeličnom kapom, opasač TIP B) - 17 kom,
* interventna zaštitna oprema za šumske požare (hlače, jakna, rukavice, kaciga, čizme s čeličnom kapom) – 15 komada,
* svjetiljka u “S” izvedbi – 20 kom,
* prijenosna radio stanica – 10 kom.

DVD Zlatar je tijekom 2024. godine provodio sljedeće aktivnosti:

* osposobljavanje za zvanje“vatrogasni časnik” koje je završilo 5 polaznika DVD-a Zlatar u organizaciji VZKZŽ,
* osposobljavanje za zvanje „vatrogasni dočasnik“ koje je završilo 27 polaznika iz vatrogasnih društava Belec, Budinščina, Hrašćina Trgovišće, Konjščina, Mače, Mihovljan, Sveti Križ Začretje i Zlatar. Osposobljavanje je organizirala i provela VZG Zlatara i VZKZŽ.

**OPERATIVNE VJEŽBE:**

* u organizaciji VZG Zlatara 24.4. je održana vježba evakuacije i gašenje prostorija dječjeg vrtića i jaslica Zlatarevo zlato. Sudjelovali DVD Donja Batina s kombi vozilom i 1 vatrogascem, DVD Zlatar s NV i 3 vatrogasaca, VZG Zlatara 1 vatrogasac.
* 5.5. operativna vježba “Spašavanje pri tehničkim intervencijama u prometu” te rad s hidrauličkim alatom. Vježba održana na poligonu Hrvatske vatrogasne zajednice u Stubičkoj Slatini.
* U organizaciji VZG Zlatara 9.5. održali su prezentaciju o vatrogasnoj djelatnosti za sve djelatnike i polaznike dječjeg vrtića u Zlataru i nakon toga održali su edukativne igre na školskom igralištu (mini vatrogasni poligon, gašenje požarne kuće, slikanje, prikaz vozila i opreme).,
* U organizaciji VZG Zlatara 9.5. održana je vježba evakuacije i gašenje prostorija OŠ Zlatar. Sudjelovali DVD Zlatar s dva navalna vozila i 5 vatrogasaca, DVD Donja Batina s dva vatrogasaca. Nakon toga su školarcima i nastavnicima na igralištu pokazali vozila i opremu, prikazali pravilno korištenje aparata za početno gašenje požara, održali edukativne igre.

 **INTERVENCIJE:**

* Na području Grada Zlatara do 04.11.2024. godine ukupno 18 intervencija, od toga DVD Zlatar odradio:
* 01.02. Požar auta,
* 10.02. Tehnička intervencija u prometu (Borkovec, vađenje osoba iz auta),
* 24.02. Tehnička intervencija u prometu (Varaždinska ulica) – STORNIRANI,
* 31.05. Tehnička intervencija uklanjanja stabla u ulici Braće Radića.
* 22.06. Tehnička intervencija uklanjanja stabla uz prometnicu,
* 23.06. požar gospodarskog objekta u Borkovcu,
* 19.07. Požar kuće u Zlataru, RIJEČKA ULICA, 3
* Izvanredna dislokacija u Šibeniku od 31.07. do 03.08., navalno vozilo i 3 vatrogasaca iz Zlatara,
* 27.08. Požar kuće u Vižanovcu,
* 03.10. Ispiranje razlivenih tekućina nakon prometne nesreće u Sajmišnoj ulici.

 **NATJECANJA:**

* 18.05. seniorke A bile su na “3. vatrogasnom kupu DVD-a Granešina” te su osvojile 2 . mjesto, a u natjecanju u povlačenju užeta su osvojile 1. mjesto,
* 25.05. sudjelovali su na “23. kupu grada Zaboka” gdje su seniorke B osvojile 1. mjesto, a seniori A 3. mjesto,
* 15.06. seniori A su na 43. “Memorijalu Mirka Kolarića” u Varaždinu osvojili 13. mjesto,
* 16.6. seniorska B ekipa je nastupila u Ivanić -gradu na 25. Memorijalnu “Gjuro Stjepan Deželić” i osvojila 10 mjesto,
* 16.06. je seniorska B ekipa nastupila i na“Kupu grada Novog Marofa” gdje su osvojili 4. mjesto, a seniorke A su osvojile 1. mjesto,
* 22.06. sudjelovali su u Krapini na “Županijskom vatrogasnom natjecanju za odrasle” u svim kategorijama te su osvojile sljedeće rezultate: seniorke A 3. mjesto, seniorke B 2. mjesto, seniorke A 2. mjesto, seniorke B 1. mjesto, sve ekipe odraslih plasirale su se na Državno natjecanje koje će se održati 2025. Godine.
* 20.07. ekipa mladež muška je na 22. Memorijalu “Kruno Modrić” u Leskovcu osvojila 12. mjesto,
* 24.08. na 2. Kupu DVD-a Đurmanec ostvareni su sljedeći rezultati: mladež žene 4. mjesto, pomladak muški 16. mjesto, pomladak ženski 4. mjesto,
* 31.08. bili sun a “14. Memorijalu Marko Piljek” u Pavlovcu Zabočkom sudjelovali sa 6 ekipa u različitim kategorijama. Rezultati su sljedeći: pomladak muški 20. mjesto, pomladak žene 9. mjesto, mladež žene 1. mjesto, mladež žene 2. mjesto, seniorke B 2. mjesto, seniori B 2. mjesto,
* 28.09. su sudjelovali na 15. Županijskom natjecanju pomlatka i mladeži. Rezultati su sljedeći: pomladak muški 29. mjesto, pomladak žene 8. mjesto, mladež žene 4. mjesto, mladež muški 5. mjesto,
* 05.10. ekipa pomladak žene je u svojoj kategoriji predstavljala KZŽ na 24. susretu vatrogasne mladeži Slavonije i Hrvatske u Kopru gdje su osvojile 4. mjesto,
* 13.10. na 20. Memorijalu bana Josipa Jelačića u Zaprešiću ekipa mladež muška osvojila je 7. mjesto.

**OSTALE AKTIVNOSTI:**

* od 26.04. do 28.04. dvije voditeljice mladeži DVD-a Zlatar sudjelovale su na Seminaru voditelja vatrogasne mladeži Hrvatske vatrogasne zajednice u Fažani,
* 12.05. osigurali rutu kojom je prolazila biciklistička rekreativna utrka “Granfondo Roonda Stubaki”. S vozilima i operativcima zatvorili su promet na križanjima kuda je prolazila utrka. Vrijeme osiguranja od 11:00 do 12:00.,
* 02.06. sudjelovali na 25. Hodočašću vatrogasaca u Nacionalnom svetištu Majke Božje Bistričke,
* 11.06. održali “Dan otvorenih vrata DVD-a Zlatar” u vatrogasnom domu te edukacijske igre i prikaz vozila i opreme u gradskom parku,
* Od 28.07. do 04.08. sudjelovali s 19 članova u ljetnom Kampu vatrogasne mladeži Hrvatske vatrogasne zajednice u Fažani,
* 29.09. sudjelovali u manifestaciji “55. Dani kajkavske riječi”,
* 13.10. sudjelovali u aktivnostima povodom “Dječjeg tjedna” u organizaciji Društvo naša djeca Zlatar,
* Prijevoz vode osovi slabijeg imovinskog stanja po nalogu Grada Zlatara 3 prijevoza vode (ukupno 9 m3 vode).
	+ 1. **DVD Belec**

DVD Belec raspolaže s 18 operativnih članova (s važećim liječničkim pregledom).

Za sudjelovanje u velikim nesrećama i katastrofama, DVD Belec raspolaže sa sljedećom materijalno-tehničkom opremom:

* Navalno vozilo tipa „Mercedes Benz 1224 AF“ iz 1996.g., 1600 litara
* Kombi vozilo za prijevoz vatrogasaca tipa „Opel Zafira Life“ iz 2021.g.
* 15 kom, zaštitna vatrogasna odijela
* 10 kom, zaštitne vatrogasne kacige Rosenbauer Heros Smart
* 8 kom, zaštitne vatrogasne kacige za šumske požare
* 15 para, zaštitne vatrogasne rukavice
* 15 para, zaštitne vatrogasne čizme
* 30 kom, vatrogasni opasač tip A
* 15 kom, vatrogasni radni opasač tip B (DS)
* 1 kom, ljestve sastavljače
* 2 kom, motorne prijenosne pumpe
* 2 kom, benzinski agregat za struju
* 15 kom, leđne naprtnjače V-25
* 3 kom, brentače VP-15
* 25 kom, metlanice
* 2 kom, motorna pila

Oprema koja se planira nabaviti u 2025. godini:

* Odijela za gašenje na otvorenom - 11 kom,
* Zaštitna kaciga za gašenje na otvorenom - 3 kom,
* Interventno odijelo za vatrogasne intervencije – 11 kom

DVD Belec je tijekom 2024. godine provodio sljedeće aktivnosti:

* Taktičke vježbe u sklopu DVD-a Belec i VZG Zlatar,
* Edukacije za dan otvorenih vrata DVD-a u mjesecu zaštite od požara,
* Natjecanja s vatrogasnim podmlatkom,
* Akcija demontaže stare stolarije i montaža nove PVC na vatrogasnom domu,
* Intervencija – 5 kom.
	+ 1. **DVD Donja Batina**

DVD Donja Batina raspolaže s 10 operativnih članova (s važećim liječničkim pregledom) i 77 ostalih volontera.

Za sudjelovanje u velikim nesrećama i katastrofama, DVD Donja Batina raspolaže sa sljedećom materijalno-tehničkom opremom:

* navalno vozilo Steyr 13S23 (2000 l vode),
* kombi vozilo Opel Vivaro 9+1,
* zaštitna interventna odijela (hlače + jakna, čizme s čeličnom kapicom, rukavice, kaciga, vatrogasni opasač) – 10 kom,
* zaštitna odijela za gašenje šumskih požara – 5 kom,
* prijenosna motorna pumpa Rosenbauer – 1 kom,
* potopna pumpa – 2 kom,
* naprtnjača za gašenje šumskih požara – 5 kom,
* agregat – 2 kom,
* ljestve sastavljače i rastegače,
* motorna pila,
* sjekire, lopate, pijuk (kramp).

Oprema koja se planira nabaviti u 2025. godini:

* Oprema nužna prema zakonu o opremljenosti vat. Postrojbe,
* 4 zaštitna interventna odjela(komplet hlače, jakna,čizme,rukavice,kaciga,opasač),
* Potopna pumpa većeg kapaciteta.

DVD Donja Batina je tijekom 2024. godine provodio sljedeće aktivnosti:

* Intervencije na području djelovanja vat postrojbe,
* 09.02.-Požar livade,
* 31.05.-Uklanjanje drva sa županijske ceste,
* 20.07.- Uklanjanje drveta s gospodarskog objekta,
* 14.09.-Uklanjanje drveta s državne prometnice,
* Rad s natjecateljskim ekipama djece, radionice ,edukacija stanovništva.

# FINANCIRANJE

Sukladno Zakonu o vatrogastvu („Narodne novine“, broj 125/19, 114/22), sredstva za financiranje vatrogasne djelatnosti i aktivnosti dobrovoljnih vatrogasnih društava i vatrogasnih zajednica te za opremanje njezinih članica, osiguravaju se u proračunu jedinice lokalne samouprave čije područje pokrivaju.

Proračunom Grada Zlatara za 2024. godinu, za djelatnost Vatrogasne zajednice Grada Zlatara i JVP Zabok izdvojena su sredstva u ukupnom iznosu od 114.464,03 eura.

# STANJE PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE GRADA ZLATARA ZA 2024. GODINU

1. Grad Zlatar ima usvojenu Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara (“Narodne novine, broj 92/10 i 144/22) i članak 5. Pravilnika o planu zaštite od požara (“Narodne novine”, broj 51/12) te je usklađivana s novonastalim uvjetima.
2. Gradsko vijeće Grada Zlatara kontinuirano ažurira akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu (“Narodne novine”, broj 20/18, 115/18, 98/19, 57/22)
3. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije za Grad Zlatar te Plana zaštite od požara za Grad Zlatar, potrebno je osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.
4. Grad Zlatar omogućava nesmetano obavljanje inspekcijskog nadzora od strane Službe civilne zaštite Krapina – Odjel inspekcije te postupa po zahtjevima i naredbama inspektora.
5. Grad Zlatar je osigurao opremanje vatrogasnih postrojbi sukladno Pravilniku o minimum tehničke opreme i sredstva vatrogasnih postrojbi (“Narodne novine”, broj 43/95), Pravilniku o minimum opreme i sredstva za rad određenih vatrogasnih postrojbi dobrovoljnih vatrogasnih postrojbi dobrovoljnih vatrogasnih društva (“Narodne novine”, broj 91/02), Pravilniku o tehničkim zahtjevima za zaštitu i drugu osobnu opremu koju pripadnici vatrogasne postrojbe koriste prilikom vatrogasne intervencije (“Narodne novine”, broj 31/11), odnosno temeljem važeće Procjene ugroženosti od požara i tehnološke eksplozije za Grad Zlatar i Plan zaštite od požara za Grad Zlatar.
6. Temeljem važeće Procjene ugroženosti od požara i tehnološke eksplozije za Grad Zlatar te Plana zaštite od požara za Grad Zlatar potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti županijskom vatrogasnom zapovjedniku.
7. Od distributera vode tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjoj vatrogasnoj postrojbi.
8. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

# ZAKLJUČAK

Stanje zaštite od požara na području Grada Zlatara je zadovoljavajuće, a kako bi se isto i održalo, potrebno je provoditi odredbe Procjene ugroženosti od požara i Plana zaštite od požara te provoditi stalnu edukaciju stanovništva o opasnosti nastanka požara kao i preventivnom djelovanju.

S ciljem podizanja operativne spremnosti vatrogasne postrojbe potrebno je kontinuirano provoditi osposobljavanje i usavršavanje pripadnika istih te pristupiti nabavci nove opreme i sredstava kao i održavanju postojeće, kao i sustavno raditi na uključivanju što većeg broja mladih u vatrogasne postrojbe

PREDSJEDNICA

Danijela Findak